laion/Wikipedia-Exotic huggingface dataset:
פסגת דבנהאם

פסגת דבנהאם או הר דבנהאם (באנגלית: Debenham Peak או Mount Debenham) היא פסגה בהרי סקוט, בארץ אנדרבי שבמזרח אנטארקטיקה. הפסגה ממוקמת מדרום למפרץ אמונדסן. הפסגה ממוקמת 11 קילומטרים ממזרח להר קרונוס. גובהה של הפסגה 1,140 מטרים מעל פני הים; פסגת דבנהאם היא ההר ה-3,766 בגובהו באנטארקטיקה. הפסגה התגלתה ב-13 או ב-14 בינואר 1930, על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בפיקודו של דאגלס מוסון. המיקום המדויק של הפסגה התגלה על ידי משלחות החקר הלאומית האוסטרלית לאנטארקטיקה, אשר חקרה את אנטארקטיקה בין השנים 1954–1958. משלחת החקר הבריטית, אוסטרלית וניו זילנדית לאנטארקטיקה נתנה לפסגה את שמה. הפסגה נקראת על שמו של פרנק דבנהאם. קורות חייו של פרנק דבנהאם פרנק דבנהאם באתר אוניברסיטת קיימברידג' פסגת דבנהאם באתר הסקר הגאולוגי של ארצות הברית פסגת דבנהאם באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת דבנהאם מפת אזור פסגת דבנהאם פסגת דבנהאם באתר peakery (מרחקים לאתרים סמוכים) מחשבון מרחקים - המרחק מפסגת דבנהאם לאתרים סמוכים פסגת דבנהאם באתר mountainplanet פסגת דבנהאם באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם מידע גאוגרפי לפי מקור אחר הפסגה היא ההר ה-2,029 בגובהו באנטארקטיקה מידע היסטורי על גילוי הפסגה
ווסטוק (אנטארקטיקה)

האם התכוונתם ל... ווסטוק (אנטארקטיקה): ווסטוק (תחנת מחקר) ווסטוק (אגם)
הלנה אונייז'יסקה

הלנה אונייז'יסקה (בפולנית: Helena Unierzyska;‏ 6 באפריל 1867 – 11 באוקטובר 1932) הייתה ציירת ופסלת פולנייה, בתם של הצייר הלאומי בפולין יאן מטייקו ואשתו תאודורה גיבולטובסקה, שהופיעה לעיתים קרובות בציוריו. אחת מחמישה ילדים. בילדותה התגוררה עם הוריה בקז'סלביצה, פרבר של קרקוב. היא הייתה חולנית מאוד בילדותה. לעיתים קרובות סייעה לאביה בטיולי הציור שלו ובמפגשי הסטודיו היומיים שעשה. ב־24 ביוני 1891 נישאה לאחד מתלמידי אביה מהאקדמיה לאמנויות, הצייר יוזף אונייז'יסקי. אמה לא הסכימה לנישואים ולא השתתפה בטקס החתונה. לאחר החתונה הם התגוררו בבולן, כפר ליד קרקוב. לא היו להם ילדים משלהם, אך היא אימצה ילדים מהכפר. הלנה הייתה פטריוטית. היא עזרה לקורבנות פולנים במלחמת העולם הראשונה וזכתה בצלב העצמאות מידי הנשיא בתקופה שבין המלחמות. מדיה וקבצים בנושא הלנה אונייז'יסקה בוויקישיתוף הלנה אונייז'יסקה, באתר "Find a Grave" (באנגלית) Helena z Matejków Unierzyska, web.archive.org, ‏2012-09-10 Helena Matejko, krakow.wyborcza.pl
אהובה תורג'מן

אהובה תורג'מן (נולדה ב-1962) היא מנכ"לית ומבעלי תאגיד ההמבורגרים BBB, הכולל גם את הרשתות מוזס ובורגרים. לרשת יותר מ-100 סניפים ו-4,000 עובדים, והיא מוערכת בשווי של 180–200 מיליון שקל, עם מחזור של מאות מיליוני שקלים בשנה. תורג’מן היא בעלת תואר ראשון במנהל עסקים ושיווק מהקריה האקדמית אונו. תורג'מן נולדה בשנת 1962, ליעקב וחנה ביטון, עולים חדשים ממרקש, במעברת חרובית בחבל לכיש. תורג'מן למדה בבית ספר ממלכתי דתי ובגיל 14 החלה לעבוד לאחר שעות הלימודים, כפקידה בבית ספר לנהיגה. תורג'מן שירתה שנתיים בשירות לאומי ברמת גן, שם הכירה את בעלה אריה. לאחר מכאן עבדה כפקידה בסוכנות ביטוח שביטחה את נהגי דן ואגד, בהמשך ניהלה את הסוכנות. בגיל 20 נולד בנה הבכור, ולאחר 4 שנים נולדו לה תאומים. בגיל 26, החלה לעבוד כמנהלת משמרת בשעות הבוקר במסעדת יטבתה בעיר ברחוב הירקון, ועד מהרה התקדמה לתפקיד מנהלת הסניף. לאחר מכן, קיבלה לנהל שני סניפים נוספים. לאחר שלוש שנים היא התמנתה למנהלת רכש, אחר כך לסמנכ"ל ולבסוף למנכ"ל הרשת. ב-2002 עזבה תורג'מן את "יטבתה בעיר". ב־2005 החליטה לפתוח בית קפה ליד ביתה בביתן אהרן, בשילוב חנות לציוד רכיבה. ב-2008 מונתה תורג’מן לתפקיד מנכ"לית הרשת BBB ולאחר כשנה הפכה לבעלת מניות בחברה. בגיל 20 נולד בנה הבכור, ולאחר 4 שנים נולדו לה תאומים.[דרוש מקור] BBB לפני הנפקה: מעוניינת להתרחב לחו"ל ולתחומים נוספים, באתר הון רק המבורגר: קבוצת BBB משקיעה במיזם בנתניה שעלותו 200 מיליון שקל, באתר מרכז הנדל"ן חצי שעה של השראה | אהובה תורג'מן, מנכ"ל ומבעלי קבוצת BBB, סרטון באתר יוטיוב (אורך: 24:51) אהובה תורג'מן בראיון עם נתנאל סמריק באולפן הטלוויזיה של קונטנטו, סרטון באתר יוטיוב (אורך: 5:35) מיכל רז-חיימוביץ', ‏מנכ"לית BBB: "אנחנו מוכרים חוויה - לא המבורגר", באתר גלובס, 8 באפריל 2017 קבוצת BBB מתרחבת: זו הרשת המצליחה אותה מתכננת לרכוש, באתר Ice, ‏2023-08-31 נווית זומר, קבוצת BBB נערכת להנפקה: "נפרוץ את גבולות שוק המזון", באתר ynet, 11 במרץ 2019 חגית ברונסקי, ‏האישה שעושה בית ספר למסעדות ההמבורגרים, באתר גלובס, 3 בפברואר 2016, ליידי גלובס ליאת רון, ‏אחרי 8 חודשים נתנו לי 15% מהרשת בחינם - הפורטפוליו של אהובה תורג'מן, מנכ"לית ומבעלי קבוצת BBB • "אני רוצה להשפיע, להקים או לקנות עוד כמה רשתות, באתר גלובס, 1 בספטמבר 2018 ארוחה עסקית ראיון עם אהובה תורג'מן, מנכ"לית רשת BBB, אישה אחת שעשתה את זה, באתר Time Out נווית זומר, מ"יטבתה בעיר" לניהול קבוצת BBB: "בגיל 24 סיימתי ללדת והתחלתי את הקריירה", באתר ynet, 28 בנובמבר 2020 רעות ברנע, לא מפחדת מהמבורגר בוטיק - מלכת הקציצות: מנכ"לית -BBB חולשת על 95 סניפים אבל ממשיכה לבחון אפשרויות להתרחבות: “לרשת יש יותר כוח", באתר כלכליסט, 23 במאי 2018
סלוגן (פירושונים)

האם התכוונתם ל... סלוגן בהרלדיקה עיצוב סמל על שלט סלוגן (slogan) - סיסמה קליטה המביעה רעיון סלוגן (הר) (slogen) - הר בשוודיה
הדרדסים (פירושונים)

האם התכוונתם ל... הדרדסים – זיכיון מדיה הדרדסים (קומיקס) – סדרת קומיקס בלגית שנוצרה במקור על ידי אמן הקומיקס פייר "פיו" קוליפור. הדרדסים - דמויות – הדמויות בזיכיון המדיה הרפתקאות הדרדסים – סרט אנימציה שחור-לבן משנת 1965 באורך 87 דקות שיצא במקור לאקרנים בבלגיה. הדרדסים וחליל הקסם – סרט משנת 1976. הדרדסים – סרט אמריקאי משנת 2011. חג מולד מדורדס – סרט קצר אמריקאי משנת 2011. הדרדסים 2 – סרט אמריקאי משנת 2013. הדרדסים: האגדה על הפרש המסתורי – סרט קצר אמריקאי משנת 2013. דרדסים: הכפר האבוד – סרט קצר אמריקאי משנת 2017. הדרדסים (סדרת טלוויזיה) – סדרת אנימציה אמריקאית-בלגית שהופקה לשידור בין השנים 1981 עד 1989 עבור רשת NBC, המבוססת על זיכיון הדרדסים. הדרדסים (סדרת טלוויזיה, 2021) – סדרת טלוויזיה בתלת מימד המבוססת על זיכיון הדרדסים אשר עלתה לשידור ב-2021. הדרדסים (משחק וידאו) – משחק וידאו משנת 2011.
נונאטאקי פרוב

נונאטאקי פרוב (באנגלית: Perov Nunataks) היא קבוצה של נונאטאקים בקצה המזרחי של הרי סקוט, בארץ אנדרבי, במזרח אנטארקטיקה, שבאנטארקטיקה. הנונאטאקים ממוקמים 35 קילומטרים ממזרח לפסגת דבנהאם. הנונאטאקים התגלו עת שצולמו מהאוויר באוקטובר 1956, על ידי משלחות החקר הלאומית האוסטרלית לאנטארקטיקה. המיקום המדויק של הנונאטאקים התגלה על ידי משלחת סקר אווירית של משלחות החקר הלאומית האוסטרלית לאנטארקטיקה, בנובמבר 1959. שמם של הנונאטקים ניתן להם על ידי ועדת השמות האנטארקטיים של אוסטרליה. הנונאטקים נקראים על שמו של ויקטור פרוב (Viktor Perov), טייס סובייטי אשר טס מעל אזור זה בשנת 1958 וחילץ משלחת חקר בלגית, אשר נקלעה לאזור עקב תאונת מטוס. נונאטאקי פרוב באתר הסקר הגאולוגי של ארצות הברית נונאטאקי פרוב באתר הגאזט האנטארקטי של ממשלת אוסטרליה נונאטאקי פרוב באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
מרצ'לו

האם התכוונתם ל... בנדטו מרצ'לו – מלחין בארוק איטלקי. אלסנדרו מרצ'לו – מלחין בארוק איטלקי, אחיו של בנדטו.
צ'ה אדמס

צ'ה זאק אברטון פרד אדמס (באנגלית: Ché Zach Everton Fred Adams; נולד ב-13 ביולי 1996) הוא כדורגלן אנגלי-סקוטי, המשחק בעמדת החלוץ בטורינו ובנבחרת סקוטלנד. אדמס נולד בלסטר שבאנגליה. שיחק במועדון הנוער של אילקסטון. בדצמבר 2014 ערך את הופעת הבכורה שלו בשפילד יונייטד מהפוטבול ליג הראשונה, הוא שותף בעונה זו ב-11 משחקי ליגה בהם כבש פעם אחת. בעונתו השנייה במועדון היה לשחקן הרכב וכבש 11 פעמים. באוגוסט 2016 הצטרף ברמינגהאם סיטי מהצ'מפיונשיפ וכבש שבהופעת הבכורה שלו בליגה בהפסד 1–3 לוולברהמפטון וונדררס. את העונה סיים עם שבעה שערים. בעונת 2017/2018 כבש חמישה שערים ב-30 משחקי ליגה ובעונת 2018/2019 כבש 22 שערים. ביולי 2019 עבר לסאות'המפטון מהפרמייר ליג תמורת סכום של מעל 16 מיליון ליש"ט. בעונת 2019/2020 שיחק בעיקר כמחליף וכבש ארבעה שערים. ביולי 2024 חתם בטורינו לשלוש שנים. ב-2015 אדמס ייצג את נבחרת אנגליה הצעירה עד גיל 20, ולו שתי הופעות עמה. עם זאת, במרץ 2021 זומן לסגל נבחרת סקוטלנד הבוגרת, אותה בחר לייצג דרך מוצאו הסקוטי. ב-25 במרץ 2021 ערך את הופעת הבכורה בתיקו 2–2 נגד אוסטריה. כעבור שישה ימים כבש שער בכורה בניצחון 4–0 על איי פארו. נכלל בסגל נבחרת סקוטלנד ליורו 2024. מדיה וקבצים בנושא צ'ה אדמס בוויקישיתוף צ'ה אדמס, ברשת החברתית אקס (טוויטר) צ'ה אדמס, ברשת החברתית אינסטגרם צ'ה אדמס, באתר Transfermarkt צ'ה אדמס, באתר Soccerway צ'ה אדמס, באתר BDFutbol צ'ה אדמס, באתר WorldFootball.net צ'ה אדמס, באתר National Football Teams צ'ה אדמס, באתר FootballDatabase.eu Ryan DabbsContributions from Tom Hancock last updated, Scotland Euro 2024 squad: Steve Clarke's full team, fourfourtwo.com, ‏2023-09-14 (באנגלית)
זיגמונט פוגל

זיגמונט פוגל (בפולנית: Zygmunt Vogel‏; 15 ביוני 1764 – 20 באפריל 1826) היה מאייר, מחנך וצייר פולני בסגנון קלאסי. הרבה בנסיעות רצופות. אביו היה שף של הנסיך מיכאל פרידריק צ'רטוריסקי ומת בעוד זיגמונט היה עדיין ילד קטן. לאחר מכן, הוא ואימו עברו לחסות של הנסיך. כשהיה מבוגר הוא נשלח לוורשה ללמוד מדעים במטרה להיות אדריכל. אולם בגיל שש עשרה הציג בפניו סטניסלב פוטוצקי את עבודותיו של הצייר האיטלקי ברנרדו בלוטו שהתמחה בנוף עירוני. פוגל החליט שהוא מעדיף להיות כמוהו צייר של נוף עירוני. הוא התקבל לבית הספר המלכותי לציור, בהנחייתו של מרצ'לו באצ'ארלי. בתחילה יצר עבודות בסגנון בלוטו, אך עד מהרה פיתח סגנון משלו ויצר סצנות נוף של ורשה. במקום להשתמש בשמנים, הוא השתמש בצבעי מים, דיו ועפרון. בשנת 1787 הוא זכה לחסותו של המלך סטניסלב השני. העבודה הראשונה שלו כללה נסיעה לקרששוביץ, אלוורניה, אולקוש, רבסטין, פיסקובה סקאלה ומקומות אחרים כדי לאסוף חומרים היסטוריים. עם שובו, הוא השתמש ברישומים שלו ליצירת אלבום של 63 ציורים בצבעי מים, שפורסם בשנת 1806 על ידי יאן זכריאש פריי (יחד עם כמה תחריטים שלו, המבוססים על רישומיו של פוגל). לאחר מכן הוא נשלח לדנציג (גדנסק) ובילה שם שנתיים, אבל שרדו מעט מציוריו מאותה תקופה. בשנים שלאחר מכן הוא טייל ברחבי פולין וצייר טירות, עיירות ונחלות. המחזור הראשון שלו בן עשר העבודות הוזמן על ידי פטרונו הוותיק, סטניסלב קוסטקה פוטוצקי, למעון קיץ חדש ליד אולסין. עם זאת, מפת מסעו של פוגל הוגבלה למסלול הראשון שהורה המלך, "לאורך הוויסלה, החל מביאלא מחוץ לקרקוב ועד לשפך ליד מונדא שמעבר גדנסק". לאחר התפטרותו של המלך, עזיבתו את סנט פטרסבורג ומותו הקרוב (1798) פוגל החל לחפש עבודה אחרת. הוא הפך למורה באוניברסיטת ליסאום בוורשה, ובשנת 1817 קיבל פרופסור לפרספקטיבה במחלקה לאמנויות של האוניברסיטה המלכותית החדשה בוורשה תפקיד בו המשיך למשך שארית חייו. בין תלמידיו הידועים ביותר היו אלכסנדר קוקולר ופרנצ'ישק פנהאוזר. בשנת 1818 הוענק לו מסדר סטניסלוס הקדוש. הוא התגורר בוורשה עד סוף ימיו. הוא נקבר בבית העלמין האוונגליסטי-אוגסבורג בוורשה. השער המזרחי בווילנה שער העיר גדנסק מבצר קזימיז' דולני ארמון בוורשה מבצר בקרקוב רחוב בווילנה מבצר אוסטרו בפרבר של קרקוב מדיה וקבצים בנושא זיגמונט פוגל בוויקישיתוף Krystyna Sroczyńska: Podróże malownicze Zygmunta Vogla. Warszawa: Oficyna Wydawnicza Auriga, 1980 Vogel Zygmunt - Encyklopedia PWN - źródło wiarygodnej i rzetelnej wiedzy, encyklopedia.pwn.pl (בפולנית)
רועי לוי (קומיקאי)

רועי לוי (נולד ב-20 בספטמבר 1976) הוא קומיקאי, סטנדאפיסט ומנחה טלוויזיה ישראלי. לוי נולד וגדל ברמת גן ולאחר מכן עבר עם משפחתו ליהוד. בשנת 1993, כשהיה בן שש-עשרה בלבד, הפסיק את לימודיו והחל להופיע במועדון הסטנד-אפ "קאמל קומדי קלאב", לצד קומיקאים שונים במסגרת הבמה הפתוחה. את שירותו הצבאי עשה בקריה בתל אביב, אך שוחרר מהשירות לאחר כשנה[דרוש מקור]. לוי פרץ לראשונה לתודעת הקהל בשנת 1997 כאשר הופיע בתוכנית הטלוויזיה של טל ברמן "פרפר לילה" על תקן כתב משוטט למשך מספר עונות. עקב הצלחת התוכנית, העלה עם דדו מילמן את המופע "מגלומניה" בשנת 1998. בשנת 1999 העלה מופע מצליח נוסף בשם "פלאם", איתו הופיע גם בחו"ל. בשנת 2001 כיכב לצד תומר שרון ודרור קרן בתוכנית האלתורים ההומוריסטית "של מי השורה הזאת?", בספיישל הטלוויזיוני "לא נפסיק לצחוק" לצד טל פרידמן ואדיר מילר, ובתוכניתה של דנה מודן "הקו האדום" בערוץ ביפ. בשנת 2002 העלה את המופע "קרקס הסטנד-אפ של רועי לוי", ששילב את ההומור ואת אמנות הקרקס. באותה שנה החל להנחות יחד עם דנה מודן את תוכנית השידוכים ההומוריסטית "דאבל דייט" בערוץ ביפ, אשר זכתה להצלחה ושודרה במשך 3 עונות. בשנת 2003 הנחה לצד יואב צפיר את התוכנית "זה זה או זה זה", אשר שודרה בערוץ 2 (טלעד). באותה שנה העלה את המופע המצליח "רועי לוי עושה סטנד-אפ" והשתתף בתוכניתו של אלי פיניש "אלי נגד העולם" בערוץ ביפ. מאוחר יותר העלה את מופע ההמשך "רועי לוי עושה סטנד-אפ II". ב-2004 החל להופיע בתוכנית הטלוויזיה ההומוריסטית "משחק מכור" לצד גורי אלפי וליאור שליין, בה הופיע במשך שלוש עונות. באותה שנה סגר מעגל, קנה את מועדון הקאמל קומדי קלאב והפך לבעליו ב-2007 הופיע ב"גלגל החדשות" לצד יאיר ניצני, יובל שגב ומיכל גבריאלוב. ב-2008 הופיע לוי בתוכנית בידור משלו בזכיינית ערוץ 2 רשת, שנקראת "אין בעיה". בסוף שנת 2009 החל להגיש יחד עם דנה מודן את התוכנית "עונת החתונות" בערוץ הוט 3. השתתף מעת לעת כחבר פאנל בתוכנית הסאטירה "מצב האומה". בראשית 2011 הגיש לצד אורי חזקיה את הספיישל "קבלו אותם" לרגל השקת ערוץ הוט קומדי סנטרל, בו גם הגיש לצד דנה מודן את עונתה השנייה של "עונת החתונות" תחת השם "עונת החתונות וצרות אחרות". כמו כן, לוי מקריין חלק מהקדימונים של הערוץ. בהמשך אותה השנה הצטרף לצוות התוכנית "צחוק מעבודה" בעונתה השישית והמשיך לעונה השביעית באוגוסט 2012. במאי 2012 החל לוי להנחות את התוכנית הקומית "מחוץ לחוק" בערוץ הוט קומדי סנטרל, אשר שודרה במשך 3 עונות עד שנת 2013. ביוני 2019 שודר בערוץ רשת 13 ספיישל הסטנד-אפ של לוי, "צוחקים איתכם". בשנת 2020 החל להשתתף בפאנל תוכנית הסאטירה "עד כאן!" בערוץ כאן 11. לוי גרוש ואב לשני בנים. מתגורר ברמת גן. רועי לוי, במיזם "אישים" לתיעוד היצירה הישראלית רועי לוי, במסד הנתונים הקולנועיים IMDb (באנגלית) רועי לוי באתר קאמל קומדי קלאב רועי לוי באתר ROFL - סטנד אפ רותה קופפר, רועי לוי יעשה לכם עדי אשכנזי, באתר הארץ, 18 בספטמבר 2008 יערה יעקב, רועי לוי: הטלוויזיה - לוח המודעות של הסטנד-אפ, באתר ynet, 18 במרץ 2013 יובל אברמוביץ', תעצרו את העולם, אני רוצה לרדת, באתר ישראל היום, 27 בדצמבר 2013 רועי לוי מתראיין בפודקאסט "מאחורי כל צחוק", מגיש: אלדד שטרית, 4 במרץ 2019 טל גלעדי, שיברון לוי, באתר "ידיעות אחרונות", 24 באפריל 2020
מילוג

מילוג הוא אתר אינטרנט שמספק מילון עברי-עברי מקוון חינמי. מילוג כולל הסברים ותוספים הקשורים לשפה העברית, מציג פירוש למילה, מונח, או ביטוי באופן מפורט, ומאפשר לקבל מילים נרדפות למילה כלשהי, צירופים וביטויים, ראשי תיבות, גימטריה, חרוזים, ומאמרים. האתר הוקם ב־2011. ויקימילון אתר מילוג, אודות מילוג, באתר מילוג - המילון העברי החופשי ברשת ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
אטיולוגיה

אֶטְיוֹלוֹגְיָה (מיוונית: αιτιολογία, תרגום לעברית: "תורת הסיבות". על פי האקדמיה ללשון העברית: מערך הסיבות) היא חקר הסיבות, הגורמים והמקורות של תופעה מסוימת. המונח משמש ברפואה, בפסיכולוגיה, בביולוגיה, בהיסטוריה, בארכאולוגיה, בתאולוגיה, בקרימינולוגיה, בפילוסופיה ועוד. בבסיס האטיולוגיה עומדת הנחת הקשר מסוֹבב-מסוּבב (או: סיבה-תוצאה). כלומר לכל תופעה בעולם קדמה סיבה שחוללה אותה. הקשר סיבה-מסוּבב היא הנחה העומדת בבסיס המחקר המדעי. החקירה האטיולוגית מנסה לגלות את הסיבה או שרשרת הסיבות שחוללו תופעה כלשהי בעולם. ברפואה, למשל, עוסק המחקר האטיולוגי בסיבות למחלות או תופעות פתולוגיות אחרות. מיתוס אטיולוגי, או סיפור אטיולוגי, הוא סיפור שבא להסביר מנהג, מסורת, נורמה חברתית או תופעה אחרת, טבעית או חברתית. בספר בראשית, ישנן מיתולוגיות אטיולוגיות רבות, כגון צורתו של הנחש המוסברת כעונש שהוטל עליו בידי האל על שפיתה את אדם וחוה לאכול מעץ הדעת, קיומן של שפות שונות מוסברת באמצעות סיפור מגדל בבל, והקשת בענן, בעקבות המבול, היא אות אלוהי לכך שלא יהיה מבול נוסף. סיפור אטיולוגי יכול להיות אמיתי, בדיוני או עירוב של שניהם גם יחד. סיבתיות מיתוס מדיה וקבצים בנושא אטיולוגיה בוויקישיתוף מַעֲרַךְ הַסִּבּוֹת במילון ביולוגיה כללית (תשס"ט), 2009, באתר האקדמיה ללשון העברית
שכונה ב' (באר שבע)

שכונה ב' היא אחת משכונות באר שבע. השכונה ממוקמת במרכזה של העיר באר שבע, נחשבת לליבה של העיר, נמצאת מצפון לשכונה א', מדרום לשכונה ד', ממזרח לשכונה ה', וממערב לשכונה ג'. השכונה הוקמה כשיכון בשנות החמישים, השיכון יושב בתחילתו על ידי עולים בעיקר מתוניס, ממרוקו, מפולין ומצרים. בשנות ה-60 קלט השיכון גם עלייה מלוב. בשנות ה-70 נקלטו עולים מרוסיה ומגאורגיה. בשנות ה-90 מעט עולים מחבר המדינות השתכנו בשכונה. השכונה מתאפיינת כיום בעיקר באוכלוסייה צעירה מקומית, מתבגרת וסטודנטים רבים הלומדים באוניברסיטת בן-גוריון ובמכללת סמי שמעון. בשכונה קיים מתנ"ס, בית ספר יסודי ובית ספר על-יסודי. מאפיינה הייחודי:הספרייה העירונית, פארק הסופרים והימצאות בליבה של העיר באר שבע. בשכונה נמצאים שלושה מסמלי העיר- הקונסרבטוריון העירוני, הספרייה העירונית ומועדון השחמט העירוני (שזכה לשם עולמי), בנוסף נמצאים בשכונה מרכזי בילוי, פאבים, מסעדות ופארק הסופרים הגדול, שלוחה של הספרייה העירונית שמאפשר למבקרים לקרוא ספרים מהספרייה בפארק. כמו כן בתחומי השכונה מצוי "בניין המגירות" שהיה רב-הקומות הראשון שנבנה בבאר שבע והיה במשך שנים ארוכות המבנה הגבוה בעיר. בשנות ה-60 נבנה במרכז השכונה מתחם מגורים שתוכנן במשרדו של האדריכל אריה שרון בשיתוף האדריכלים בנימין אידלסון ואלדר שרון, שיחד תכננו מספר טיפוסי בניין. בשכונה ב' היה ממוקם משנות החמישים אצטדיון וסרמיל שכיום נהרס ועל שיטחו נבנים מרכז מגורים גדול בן 2300 יחידות דיור חדשות, שנוספו לבניה מתחדשת במקום. הרחובות המרכזיים בשכונה הם ביאליק, המשחררים, בצלאל, חז"ל ודרך מצדה.. מיכאל יעקובסון: סיבוב בשכונת מגורים בבאר שבע שתכנן אריה שרון, באתר 'חלון אחורי', 17 בנובמבר 2018
אלכסנדר קוקולר

אלכסנדר קוקולר (בפולנית: Aleksander Kokular‏; 9 באוגוסט 1793 – 6 באפריל 1846) היה צייר, אספן ומורה פולני. הוא היה ממייסדי בית הספר לאמנויות יפות בוורשה, התמחה בדיוקנאות וסצנות מיתולוגיות. הוא נולד למשפחת סוחרים ולמד לראשונה ציור בליציאום בוורשה בהשגחת זיגמונט פוגל. בשנת 1814 הוא נרשם לאקדמיה לאמנויות יפות בווינה, שם למד אצל יוהאן הבפטיסט פון למפי האב, ואז בילה שנה באקדמיה של סן לוקה ברומא. הוא חזר לוורשה בשנת 1818 והפך למורה. במשך שנה לימד קליגרפיה, ולאחר מכן הפך למורה בליציאום בוורשה בשנת 1821. הוא חזר לרומא במלגה ממשלתית בין השנים 1824 עד 1826, שם היה תחת השפעתו של וינצ'נצו קמוצ'יני. לאחר חזרתו הוא נשאר בליציאום עד לסגירתו על ידי ממשלת רוסיה בשנת 1831. בין השנים 1835 עד 1841 הפעיל בית ספר פרטי לאומנויות מביתו, ובשנת 1838 עד 1840 היה מרצה ב"מכון אלכסנדריה לנשים צעירות". בין השנים 1841 עד 1844, הוא היה מורה בגימנסיה המלכותית שהוקמה באותה העת. בשנת 1844 הצטרף עם יאן פליקס פיברסקי להקמת "בית הספר לאמנויות יפות" ולימד שם עד מותו, שנתיים לאחר מכן. קפריאן קמיל נורוויד היה התלמיד הידוע ביותר שלו. בית הספר נסגר בשנת 1864, מכיוון שתלמידיו השתתפו במרד ינואר. הוא נפתח מחדש בשנת 1904 ומאז 1932 נודע כאקדמיה לאמנויות יפות בוורשה. בין הדיוקנאות המוכרים ביותר שלו הם ציורי ניקולאי הראשון, הרוזן איוואן פסקביץ', הרוזן אלכסנדר סטניסלב פוטוצקי והמלחינה מריה שימנובסקה. בין הדיוקנאות ההיסטוריים שלו, ציור המתאר את נישואיהם של המלכה ידוויגה וולאדיסלב השני יג'ילו דוכס ליטא שהפך למלך פולין. הוא גם עשה ציורים בכנסיות בשדלצה, סבאלקי, פולאווי וברשץ'. האוסף שלו כלל בעיקר יצירות של אותה העת, אבל הוא גם שיחזר ומכר ציורים עתיקים מאוסף הרוזן פוטוצקי. אלכסנדר סטניסלב פוטוצקי יוזף וישנייבסקי מריה שימנובסקה יולי קלצקובסקי מדיה וקבצים בנושא אלכסנדר קוקולר בוויקישיתוף Album biograficzne zasłużonych Polaków i Polek wieku XIX/Aleksander Kokular - Wikiźródła, wolna biblioteka, pl.wikisource.org Kokular Aleksander, www.wilanow-palac.pl
שמואל בוקר

שמואל בוקר (נולד ב-8 ביוני 1964) הוא קצין משטרה ישראלי בדימוס בדרגת תת-ניצב. בתפקידו האחרון במשטרה שימש סגן מפקד מחוז הצפון. בוקר שירת כלוחם בחטיבת גולני. התגייס למשטרת ישראל בפברואר 1989. שירת ביחידות המרכזיות של מחוז תל אביב וחיפה, הדריך בקורס קציני משטרה, שימש ראש משרד המודיעין והבילוש בתחנת משטרת זבולון, שירת כמפקד היחידה המרכזית של מרחב הגליל ועסק בחקירת רצח תאיר ראדה. וכן שימש ראש יחידת הסמים של גבול הלבנון. פיקד על מחלקת חקירות ומודיעין בתחנת חיפה. ביולי 2011, עם הקמת מחוז חוף, מונה לקצין החקירות והמודיעין הראשון של המחוז. באוגוסט 2013 מונה לצוות שתכנן והקים את פרויקט המכללה הלאומית לשוטרים והיה אחראי על איחוד 22 בתי הספר השונים לכדי מכללה אחת. בדצמבר 2014 הוקמה המכללה והוא מונה למדריך הראשי (מד"ר) וסגן מפקד המכללה. במרץ 2016 קודם לדרגת תת-ניצב ומונה לסגן-ראש אגף משאבי אנוש. באפריל 2017 מונה לסגן מפקד המחוז הצפוני. בוקר הוא בעל תואר ראשון בחברה וקרימינולוגיה ותואר שני במנהל עסקים. הוא נשוי, אב לשניים ומתגורר בחיפה. שרון רופא-אופיר, החוקר של זדורוב: הוא ידע יותר מדי פרטים, באתר ynet, 25 בספטמבר 2008 רועי ינובסקי, המשטרה של אלשיך: אושר סבב מינויים נרחב, באתר ynet, 3 במרץ 2016 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קליינמן

קליינמן הוא שם משפחה יהודי-אשכנזי שמקורו בגרמנית ופירושו "איש קטן". האם התכוונתם ל... גדעון קליינמן – כדורגלן ישראלי הדר קליינמן – שחיינית, אלופת ישראל ושיאנית ישראל בשחייה זלמן קליינמן – צייר ומאייר חב"די רון קליינמן – פרופסור למשפט עברי, דיני נזיקין ודיני לשון הרע אבי קורן – פזמונאי ומתרגם ישראלי (נולד כאבינועם קליינמן) חן יסודות – משורר ישראלי (לשעבר חן ישראל קלַיְנמן) אמי קליינמן – סופרת חרדית הכותבת תחת שם העט ליבי קליין פיטר גרינפלד – ניצול שואה שנמנה עם תאומי מנגלה (נולד כיוזף קליינמן) קליימן
דוד באואני

דוד (דודו) באואני הוא קצין בדרגת תת-ניצב במשטרת ישראל, המכהן כסגן מפקד מחוז חוף. באואני שימש מפקד ימ"ר לכיש, באוגוסט 2010 מונה למפקד ימ"ר נגב. ב-2013 מונה לראש זרוע חשיפה ביאחב"ל. ב-2016 מונה למפקד היחידה המרכזית של מחוז מרכז. ב-2018 מונה לראש חטיבת החקירות במקום ערן קמין. הוא בעל תואר ראשון במדעי הרוח והחברה ותואר שני במנהל חינוך. החיסול ברחובות: ראש ארגון הפשע אופיר לביא ו-4 נוספים נעצרו, באתר וואלה, 16 ביוני 2017 טקס הענקת דרגות משטרה והרמת כוסית לכבוד ראש השנה תשע"ט, אתר משטרת ישראל, 5 בספטמבר 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
נארלס בארקלי

נארלס בארקלי (באנגלית: Gnarls Barkley) הוא הרכב היפ הופ אמריקני בו חברים הראפר סי-לו גרין והמפיק המוזיקלי די. ג'יי. דיינג'ר מאוס. באפריל 2006 הוציאה הלהקה את הסינגל הראשון שלה, "Crazy", שהיה הסינגל הראשון אשר טיפס לראש המצעד הבריטי רק בזכות הורדות דיגיטליות (חוקיות), רובן מהחנות המקוונת של חברת אפל, iTunes. בנוסף, השיר נבחר כשיר הטוב ביותר לשנת 2006 בטקס פרסי המוזיקה של MTV. במאי 2006, יצא אלבום הבכורה של הצמד, St. Elsewhere, ובו הלהיטים Crazy ו-"Gone Daddy Gone" במאי 2008, יצא אלבומם השני, The Odd Couple, שהתאפיין בסאונד רטרו עם השפעות משנות ה-70, וזכה לביקורות אוהדות כאלבום מגובש ואחיד ברמתו. מספר שבועות אחרי שהאלבום יצא לאור, עלתה גרסה חינמית שלו להורדה באתר הרשמי. הגרסה היא גרסה מלאה וחוקית של האלבום, אך היא "הפוכה"- השירים מתנגנים מהסוף להתחלה, כאילו הם מורצים אחורה. סי-לו גרין, האחראי לשירה, הוא ראפר, הידוע בעיקר כחבר בלהקת ההיפ-הופ גודי מוב. סגנון המוזיקה בו התמחה הוא תת-ז'אנר של ראפ - דרטי סאות'. החצי השני של הצמד, דיינג'ר מאוס, הוא מפיק מוזיקלי הידוע בעיקר כיוצר האלבום האפור ומפיק הגורילז, אחראי על כלל ההפקה המוזיקלית של הצמד. בראיון שהעניק סי-לו ל-CNN בספטמבר 2010, סיפר כי נארלס בארקלי תוציא אלבום נוסף בעתיד הקרוב. הוא גם הצהיר שזה יהיה אלבומה אחרון של הלהקה. רבים משערים ששם הלהקה הוא פרפרזה על שמו של כדורסלן העבר צ'ארלס בארקלי. יחד עם זאת, חבר הצמד, דיינג'ר מאוס הכחיש זאת בריאיון ל"גארדיאן" הבריטי. 2006 - St. Elsewhere 2008 - The Odd Couple מדיה וקבצים בנושא נארלס בארקלי בוויקישיתוף אתר האינטרנט הרשמי של נארלס בארקלי נארלס בארקלי, ברשת החברתית פייסבוק נארלס בארקלי, במסד הנתונים הקולנועיים IMDb (באנגלית) נארלס בארקלי, באתר אפל מיוזיק (באנגלית) נארלס בארקלי, באתר ספוטיפיי נארלס בארקלי, באתר Last.fm (באנגלית) נארלס בארקלי, באתר AllMusic (באנגלית) נארלס בארקלי, באתר MusicBrainz (באנגלית) נארלס בארקלי, באתר דיזר נארלס בארקלי, באתר Discogs (באנגלית) נארלס בארקלי, באתר Songkick (באנגלית) נארלס בארקלי, באתר Genius נארלס בארקלי, באתר בילבורד (באנגלית) שני פישר‏, האלבום ההפוך של נארלס בארקלי, באתר וואלה, 22 באפריל 2008 Cee Lo 'definitely' plans one more Gnarls Barkley disc (סי-לו בהחלט מתכנן עוד אלבום לנארלס בארקלי), באתר CNN (באנגלית) Plain crazy, באתר הגארדיאן ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.